ΚΑΝΟΝΙΣΜΟΣ (ΕΚ) αριθ. 334/2000 ΤΗΣ ΕΠΙΤΡΟΠΗΣ

της 14ης Φεβρουαρίου 2000

για τροποποίηση του κανονισμού (ΕΚ) αριθ. 1547/1999 όσον αφορά τις διαδικασίες ελέγχου που εφαρμόζονται στις αποστολές ορισμένων ειδών αποβλήτων προς την Μαλαισία

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους από την Ευρωπαϊκή Κοινότητα(1), όπως τροποποιήθηκε τελευταία από την απόφαση 1999/816/ΕΚ της Επιτροπής(2), και ιδίως το άρθρο 17 παράγραφος 3,

Εκτιμώντας τα ακόλουθα:

(1) Η Μαλαισία υπέβαλε στις 12 Νοεμβρίου 1999 επίσημη αίτηση για την εισαγωγή όλων των αποβλήτων που αναφέρονται στο παράρτημα ΙΙ του κανονισμού (ΕΟΚ) αριθ. 259/93, είτε χωρίς καμία διαδικασία ελέγχου, είτε εφαρμόζοντας τη διαδικασία ελέγχου που ισχύει για τα απόβλητα που αναφέρονται στο παράρτημα ΙΙΙ του εν λόγω κανονισμού.

(2) Σύμφωνα με το άρθρο 17 παράγραφος 3 του κανονισμού (ΕΟΚ) αριθ. 259/93, αυτή η επίσημη αίτηση κοινοποιήθηκε στις 17 Νοεμβρίου 1999 στην επιτροπή που έχει συσταθεί δυνάμει του άρθρου 18 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων(3), όπως τροποποιήθηκε τελευταία από την απόφαση 96/350/ΕΚ της Επιτροπής(4).

(3) Προκειμένου να ληφθεί υπόψη η νέα θέση της Μαλαισίας, πρέπει να τροποποιηθεί αντίστοιχα το ταχύτερο δυνατό ο κανονισμός (ΕΚ) αριθ. 1547/1999 της Επιτροπής, της 12ης Ιουλίου 1999, για τον καθορισμό των διαδικασιών ελέγχου στο πλαίσιο του κανονισμού (ΕΟΚ) αριθ. 259/93 του Συμβουλίου που εφαρμόζεται στις αποστολές ορισμένων αποβλήτων προς ορισμένες χώρες για τις οποίες δεν ισχύει η απόφαση Ε(92) 39 τελικό του ΟΟΣΑ(5).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1547/1999 τροποποιείται ως εξής:

1. Στο παράρτημα Α μεταξύ του τμήματος που αναφέρεται στο Μακάο και του τμήματος που αναφέρεται στην Πολωνία παρεμβάλλεται το ακόλουθο κείμενο: "ΜΑΛΑΙΣΙΑ

1. Στο τμήμα GA (απορρίμματα μετάλλων και κραμάτων αυτών σε μεταλλική μορφή, που δεν επιδέχονται διασπορά):

>ΘΕΣΗ ΠΙΝΑΚΑ>

2. Στο τμήμα GG (άλλα απορρίμματα που περιέχουν κυρίως ανόργανα συστατικά, τα οποία ενδέχεται να περιέχουν μέταλλα και οργανικές ύλες):

>ΘΕΣΗ ΠΙΝΑΚΑ>

3. Όλοι οι τύποι που αναφέρονται στο τμήμα GH (απορρίμματα πλαστικών υλών σε στερεά μορφή).

4. Όλοι οι τύποι που αναφέρονται στο τμήμα GJ (απορρίμματα υφάνσιμων υλών).

5. Όλοι οι τύποι που αναφέρονται στο τμήμα GK (απορρίμματα από καουτσούκ).

6. Όλοι οι τύποι που αναφέρονται στο τμήμα GM (απόβλητα από βιομηχανίες μεταποίησης γεωργικών προϊόντων).

7. Όλοι οι τύποι που αναφέρονται στο τμήμα GN (απόβλητα βυρσοδεψίας, γουνοποιίας και χρησιμοποίησης δερμάτων).

8. Στο τμήμα GO (άλλα απόβλητα που περιέχουν κυρίως οργανικά συστατικά, τα οποία ενδέχεται να περιέχουν μέταλλα και ανόργανες ύλες).

>ΘΕΣΗ ΠΙΝΑΚΑ>"

2. Στο παράρτημα Β το κείμενο που αναφέρεται στη Μαλαισία εξαλείφεται.

3. Στο παράρτημα Δ το κείμενο που αναφέρεται στη Μαλαισία αντικαθίσταται από το ακόλουθο κείμενο: "ΜΑΛΑΙΣΙΑ

Όλοι οι τύποι που αναφέρονται στο παράρτημα ΙΙ εκτός των τύπων που απαριθμούνται στο παράρτημα Α."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Φεβρουαρίου 2000.

Για την Επιτροπή

Pascal LAMY

Μέλος της Επιτροπής

(1) ΕΕ L 30 της 6.2.1993, σ. 1.

(2) ΕΕ L 316 της 10.12.1999, σ. 45.

(3) ΕΕ L 194 της 25.7.1975, σ. 39.

(4) ΕΕ L 135 της 6.6.1996, σ. 32.

(5) ΕΕ L 185 της 17.7.1999, σ. 1.